KWI แรง 2 วันติด! พุ่งอีก 8% ลุ้นผลงานปี 65 “เทิร์นอะราวด์” หลังครึ่งแรกพลิกกำไร 131 ล้าน
KWI แรง 2 วันติด! พุ่งอีก 8% ลุ้นผลงานปี 65 “เทิร์นอะราวด์” หลังครึ่งแรกพลิกกำไร 131 ล้าน รายได้ธุรกิจประกันภัยหนุนเด่น โดย ณ เวลา 11:19 น.อยู่ที่ระดับ 4.18 บาท บวก 0.32 บาท
KWI แรง 2 วันติด! พุ่งอีก 8% ลุ้นผลงานปี 65 “เทิร์นอะราวด์” หลังครึ่งแรกพลิกกำไร 131 ล้าน โดย ณ เวลา 11:19 น.อยู่ที่ระดับ 4.18 บาท บวก 0.32 บาท
19 ส.ค. 2565

ผู้สื่อข่าวรายงานว่า วันนี้(19 ส.ค.65) ราคาหุ้นบริษัท เคดับบลิวไอ จำกัด (มหาชน) หรือ KWI ณ เวลา 11:19 น.อยู่ที่ระดับ 4.18 บาท บวก 0.32 บาท หรือ 8.29% ราคาหุ้นสูงสุด 4.30 บาท ราคาหุ้นต่ำสุด 3.90 บาท ด้วยมูลค่าซื้อขาย 79.34 ล้านบาท ราคาหุ้นปรับตัวขึ้นแรง 2 วันติด โดยนับจากวานนี้(18 ส.ค.) ปิดที่ระดับ 3.86 บาท หรือเพิ่มขึ้น 2.66%

โดย KWI รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565 พลิกมีกำไร 57.15 ล้านบาท จากช่วงเดียวกันของปีก่อนขาดทุน 228.05 ล้านบาท ขณะที่งวด 6 เดือนแรก ปี 2565 พลิกมีกำไร 131.69 ล้านบาท เทียบช่วงเดียวกันของปีก่อนขาดทุน 334.25 ล้านบาท
สำหรับผลการดำเนินงานเพิ่มขึ้นเนื่องจากไตรมาส 2/2565 รายได้รวมอยู่ที่ 209.8 ล้านบาท เพิ่มขึ้น 27% จากช่วงเดียวกันของปีก่อน โดยส่วนใหญ่มาจากธุรกิจประกันชีวิตเพิ่มขึ้นโดยไตรมาส 2/2565 มีรายนได้อยู่ที่ 156.20 ล้านบาท
เนื่องจากบริษัทซื้อกิจการประกันชีวิตจากบริษัทแมนูไลฟ์ ประกันชีวิต (ประเทศไทย จำกัด (มหาชน) เสร็จสมบูรณ์เมื่อวันที่ 31 ม.ค.2564  ทำให้ผลงานไตรมาส 2/65 พลิกมีกำไร 57.70 ล้านบาท และงวด 6 เดือนแรกทะลุ 131 ล้านบาท ลุ้นผลงานปีนี้มีกำไร
อนึ่ง KWI ธุรกิจพัฒนาอสังหาริมทรัพย์เพื่อขาย ธุรกิจให้เช่าอาคารสำนักงาน และธุรกิจประกันภัย